Kansallisruoka

**Kansallisruoka** on ruokalaji tai sellaisen osa, joka liitetään tiettyyn valtioon ja sen kansalliseen identiteettiin. Kansallisruuan käsitteelle ei ole olemassa yhtä yleisesti hyväksyttyä määritelmää. Useilla valtioilla on yksi tai useampi virallisesti nimetty kansallisruoka, toiset valtiot eivät ole nimenneet sellaista lainkaan. Keskustelussa 'kansallisruualla' viitataan usein sekä virallisesti nimettyihin että epävirallisiin ruokalajeihin. Kansallisruokina on usein pidetty myös perinneruokia, joilla on tietyn valtion alueella tai sen kulttuurissa pitkä traditio, tai joiden valmistaminen on mahdollista vain paikallisista aineksista. Joissakin valtioissa kansallisruoka on valittu yleisöäänestyksessä. Suomen viralliseksi kansallisruuaksi valittiin vuonna 2017 järjestetyssä äänestyksessä ruisleipä.  

## Kansallisruoka käsitteenä
Kansallisten ruokakulttuurien muodostaminen on osa yhtenäisen kansallisvaltion tarinan rakentamista. Kansallisruuan valitsemisessa näkyy kaksi lähtökohtaa. Alhaalta ylöspäin toimivien yksittäisten ihmisten ja organisaatioiden tarve on suojella omaa identiteettiään globalisoituvassa maailmassa. Ylhäältä alas suuntautuvaa ruokakulttuurin rakentamista johtavat valtion viralliset toimijat. Kansallisen ruokakulttuurin luominen ja kansallisruokien valitseminen ovat osa maabrändin rakentamista. Taustalla on usein konkreettisia poliittisia tavoitteita, esimerkiksi tarve suojella valtion omaa ruokatuotantoa ja sen globaalia tai kansallista kilpailukykyä.

Useiden valtioiden alueella elää suuri määrä erilaisia etnisiä ryhmiä. Ruokakulttuuri on niin vaihtelevaa, että yhden tai edes useamman kansallisruuan nimeäminen on mahdotonta tai poliittisesti tulenarkaa. Kansallisruokien nimeämistä vaikeuttaa myös globalisaatio, sillä ruokalajit ja vaikutteet ylittävät kansallisvaltioiden rajat muun kulttuurin tavoin. 

## Suomen kansallisruoka
Suomen viralliseksi kansalliruuaksi valittiin vuonna 2017 järjestetyssä äänestyksessä ruisleipä, joka sai ylivoimaisesti eniten eli lähes 10 000 ääntä. Muita samassa äänestyksessä suosittuja ehdotuksia olivat karjalanpiirakka ja paistetut muikut. Vuonna 2016 järjestetyssä äänestyksessä kärkeen ylsivät ruisleipä, karjalanpaisti, karjalanpiirakka, paistettu kala ja perunamuusi, sekä hernekeitto.  

## Kansallisruokia maittain
Tämä on epätäydellinen luettelo ruokalajeista, joita on joko ehdotettu kansallisruuaksi tai valittu sellaiseksi virallisesti. 

## Galleria

File:19-07-09-Karjalanpaisti-IMG 20190709 180453.jpg| Karjalanpaisti Suomesta
File:Pot-au-feu SAM 2724.JPG|Pot-au-feu Ranskasta
File:Tumpeng.jpg|Tumpeng Indonesiasta
File:Korean.cuisine-Kimchi-Jeotgal-01.jpg|kimchi Koreasta
File:Sushi (1441234074).jpg|Sushi, Japanista
Tiedosto:Kababi alborz2.jpg|Chelo kabab Iranista
File:Kräftskiva-2.jpg| Kräftskiva Ruotsista
File:Nasi Lemak, Mamak, Sydney.jpg|Nasi lemak Malesiasta
File:Dalbath.jpg|Dal bhat Nepalista
File:Tom yam kung maenam.jpg|Tom yum Thaimaasta
File:Pork adobo with shallots.jpg|adobo Filippiineiltä 
File:Goulash in Prague.jpg|Gulashi Unkarista
File:Flickr - cyclonebill - Tabbouleh.jpg|Tabbouleh, Libanonista
Tiedosto:Ćevapčići Neugilching.jpg|Ćevapčići, useiden Balkanin alueen valtioiden kansallisruoka
File:Smørrebrød at Kastrup IMG 8275 C.JPG| smørrebrød Tanskasta
Tiedosto:Couscous of Fes.JPG|Kuskus, kansallisruoka Marokossa, Algeriassa ja Tunisiassa
Tiedosto:Hainanese Chicken Rice.jpg|Hainanin kana, Singaporen kansallisruoka
Tiedosto:Pho quay.JPG|Phở Vietnamista
Tiedosto:Ndolé camerounais.JPG|Ndolé Kamerunista
File:Peking Duck 1.jpg|Pekingin ankka Kiinasta
Tiedosto:Piroshki.JPG|Venäläinen pirozhki
File:Empanadas argentinas fritas.jpg| empanada Argentiinasta
File:Wiener-Schnitzel02.jpg|Wienerschnitzel Itävallasta
Tiedosto:La Banquise Poutine.jpg|Poutine, monien mielestä Kanadan kansallisruoka
Tiedosto:Polu.jpg|Pilaf (O'sh) on osa monien Keski-Aasian valtioiden ruokakulttuuria 
Tiedosto:Senegalese Thieboudienne.JPG|Thieboudienne Senegalista 
Tiedosto:Borscht served.jpg|Ukrainalainen borscht-keitto
File:04565 Christmas dumplings with dried plums.JPG|*Pierogi ruskie* Puolasta


## Lähteet

### Viitteet